Merike Männi

Merike Männi (õieti Viivi-Merike Männi; kuni 1961 Vilipere; sündinud 11. veebruaril 1936) on eesti endine ujuja, tekstiilikunstnik ja kunstipedagoog.

Elukäik
Ta lõpetas 1954. aastal Tallinna 7. Keskkooli, õppis 1954–1955 Tartu Kujutava Kunsti Koolis ja alates 1955. aastast Eesti NSV Riikliku Kunstiinstituudis, lõpetas selle 1961. aastal tekstiilikunsti erialal. 

Seejärel töötas ta aastatel 1961–1965 individuaalõmblusvabrikus Lembitu ja 1965–1968 Punases Koidus. Aastatel 1968–1978 oli ta vabakutseline kunstnik, 1978–1998 töötas Eesti NSV Riikliku Kunstiinstituudi tekstiilikateedris/ Eesti Kunstiakadeemias (1993. aastast dotsent). 

Merike Männi on palju reisinud. Punases Koidus töötamise ajal tegi ta loomereisi Dagestani. Eredamad reisid 1970. aastatel oli grupi turismiekskursioon koos Heinz Valguga Indias; 1975. aastal osales ta rahvusvahelisel tekstiilibiennaalil Lausanne'is.

Ujujana
Ta on olnud Eesti NSV noortemeister 1950. aastal 400 m vabaltujumisesMerike Vilipere sporditulemused ning püstitanud Eesti NSV rekordi 50 m ujumises.

Looming
Merike Männi on peamiselt loonud põimetehnikas gobelääne (Viru hotellis, Tallinna Olümpiapurjespordikeskus, Aravete keskuses, Glehni lossis (1981), Tallinna linnavalitsuse (1997) ja linnavolikogu hoones (2007), Norra ja Rootsi saatkonnas jm).

Ta võitis Eesti esimese interjöörivaibakonkursi ning tema selle aja suurim töö – 22 m2 vaip – läks EKP Keskkomitee ruumidesse.E. Malkov. "Ilu meie kodudesse". Õhtuleht nr 9, 11. jaanuar 1969. Lk 2

Näitusi
 1961–1991 tarbekunstinäitused Tallinnas
 1962–1990 näitused Riias, Leningradis, Moskvas
 1976 isikunäitus Kiek in de Kökis, Tallinn
 1983 isikunäitus Projekteerijate maja saalis Tallinn
 1984 vaibakunsti näitus Tallinnas
 1985 Eesti vaibakunsti näitus Leningradis
 1987 isikunäitus Tarbekunstimuuseumis
 1988 grupinäitus. Schwerin, Ida-Saksamaa
 1989 isikunäitus Helsingis galeriis Estonia
 1990 isikunäitus. Oulu, Soome
 1992 isikunäitus. Stockholm, Rootsi
 1993 Rahvusvaheline väiketekstiilide näitus, Xalada, Mehhiko
 1994 "L'autre Europe" 2. Euroopa tekstiilitriennaal, Tournai, Belgia
 1995 isikunäitus Estonia talveaias Tallinnas
 1996 isikunäitus. Hämeenlinna, Soome
 1997 näitus (koos Riitta Ylistaloga) Kotkas Soomes
 1998 näitus Lühikese Jala Galeriis Tallinn
 1998 näitus (koos R. Ylistaloga) Estonia talveaias Tallinnas
 1999 grupinäitus "Visions I", Tallinn
 2000 grupinäitus, Szombotel, Ungari
 2000 grupinäitus "Visions II", Tallinn
 2000 isikunäitus Sigrid's Universe, Tallinn
 2001 grupinäitus, Rättviks, Sweden
 2001 isikunäitus Nõmme Kultuurikeskuses
 2002 grupinäitus Tarbekunstimuuseumis
 2002 grupinäitus "Visions III", Tallinna Kunstihoone
 2002 isikunäitus Estonia talveaias Tallinnas
 2002 grupinäitus, Kopenhaagen, Taani
 2003 grupinäitus "Triibud tekstiilis". Tallinn ja Valga
 2003 isikunäitus. Valga
 2004 grupinäitus "Must ja valge"  Tarbekunstimuuseumis
2004 isikunäitus "Glamuur tekstiilis", Tallinn
 2006 isikunäitus Nõmme Kultuurikeskuses
 2007–2010 grupinäitus "Vaba tahe" Tarbekunstimuuseumis Tallinnas, Pärnus ja Narvas
 2011 juubelinäitus Estonia talveaias Tallinnas
 2011 isikunäitus Saaremaa Kunstigaleriis, Estonia
 2011 minitekstiilid Rahvusraamatukogus 
2013 Eesti tekstiili aastanäitus Pärnus, Võrus, Viljandis, Kohtla-Järvel
 2014 näitus "Vaba tahe" Haapsalus ja Kuressaares
 2015 näitus "Vaba tahe", Riias Lätis ja Nooruse galeriis Tartus
 2015 näitus "Tekstiil 100", Tallinna Kunstihoone, Võru Kultuurikeskus

Liikmesus
1967 Eesti Kunstnike Liit

Tunnustus
 1997 – aasta tekstiilikunstnik (Tallinna linnavalitsuse “Vapivaiba” eest) 
 2012 – Tekstiilikunstnike Liidu elutööpreemia. Sellega seoses iseloomustati teda kirgliku ja virtuoosse loojana, kes igal aastakümnel on oma loomingusse toonud uut ja huvitavat ning kelle töödes saavad kokku kütkestav kompositsioon, lihtsuse võlu ja teostuse pöörasus.

 Isiklikku 
Tema abikaasa oli kujur Olav Männi, nende pojad on Urmo Männi ja Ivari Männi.

Viited

Kirjandus
 Vilma Reinholm. "Männi, Merike, tekstiilikunstnik ja pedagoog". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 330–331
"Merike Männi. Tekstiilikunstnik = Textile artist". Koostajad Merike ja Ivari Männi, kujundus Ivar Männi, avatekst Helen Adamson, tõlge inglise keelde Terje Rinne. Harjumaa 2022

Välislingid
 Koduleht
Sporditulemused. Merike Vilipere
 http://tekstiil100.wixsite.com/tekstiil100/viivi-merike-manni
 http://www.kultuur.info/syndmus/merike-manni-vaibanaitus-hingehoidja

Kategooria:Eesti tekstiilikunstnikud
Kategooria:Eesti ujujad
Kategooria:Eesti Kunstiakadeemia vilistlased
Kategooria:Eesti Kunstiakadeemia õppejõud
Kategooria:Sündinud 1936